Kryediplomati Tillerson, "i gatshëm" të pranojë shkurtimet në buxhet
Disa ligjvënës e kundërshtojnë shkurtimin masiv të fondeve për Departamentin e Shtetit apo për ndihmën e huaj dhe në Kongres pritet një debat i gjatë
Sekretari amerikan i Shtetit Rex Tillerson thotë se është i gatshëm të pranojë “shkurtimet mjaft dramatike” të propozuara nga Presidenti Donald Trump për buxhetin e Departamentit të Shtetit, duke thënë se “niveli i shpenzimeve” që janë ndërmarrë “kryesisht vitin e fundit është thjesht i paqëndrueshëm”. Buxheti i Shtëpisë së Bardhë “Amerika e Para” për qeverinë federale, propozon rritje të konsiderueshme të buxhetit ushtarak duke balancuar rritjen me shkurtime të thella në buxhetin e Departamentit të Shtetit, programe të tjera të ndihmës së jashtëme, agjencinë përgjegjëse për zbatimin e rregulloreve mjedisore dhe programe të ndryshme të brendshme. Drejtori i Zyrës së Menaxhimit dhe Buxhetit, Mick Milvaney, pranoi se disa prej shkurtimeve, përfshi buxhetin e Departamentit të Shtetit janë “mjaft dramatike”. Departamenti i Shtetit do të ketë një shkurtim prej një të katërtën e buxhetit, por zoti Mulvaney tha se “ne bedojmë se kemi mbrojtur funksionin bazë të Departamentit.” Shkurtimet do të tkurrin rolin e qeverisë dhe do të përmirësojnë efikasitetin, shtoi zoti Mulvaney. Shtëpia e Bardhë e paraqiti të enjten propozimin e saj për buxhetin. Presidenti Donald Trump e ka bërë të qartë se ka ndërmend të rritë shpenzimet ushtarake në kurriz të shpenzimeve për Departamentin e Shtetit, të ndihmës për jashtë dhe të kontributit amerikan për organizatat ndërkombëtare, si Kombet e Bashkuara. Disa analistë thonë se shkurtimet mund ta bëjnë më të efektshme diplomacinë amerikane, por të tjerë, duke përfshirë aktivistët e të drejtave të njeriut dhe disa ligjvënës e kundërshtojnë shkurtimin e fondeve për Departamentin e Shtetit dhe ndihmën e huaj. Zyrtarët e shërbimit diplomatik dhe pjestarë të tjerë të stafit në Departamentin e Shtetit dhe në ambasadat amerikane jashtë i prisnin prej kohësh propozimet për shkurtime masive, siç pohon për Zërin e Amerikës eksperti i zhvillimit global George Ingram: Grupet e të drejtave të njeriut dhe të ndihmës humanitare thonë se ndikimi mbi refugjatët dhe njerëzit e tjerë në nevojë në mbarë botën do të ishte shkatërrimtar, siç u shpreh Adotei Akwei me Skype për Zërin e Amerikës: " Por disa analistë thonë se Departamenti i Shtetit është një burokraci e fryrë dhe shkurtimet do t’i bënin mirë, siç komentoi për Zërin e Amerikës ish-diplomati James Robert: George Ingram ka punuar edhe në stafin e disa ligjvënësve të lartë në Kongresin amerikan. Ai thotë se Kongresi nuk do t’i pranojë shkurtime të tilla të mëdha për politikën e jashtme dhe ndihmën për jashtë: Shkurtimet drastike në buxhetin e diplomacisë amerikane do të preknin edhe luftën globale për të mposhtur të ashtuquajturin Shtet Islamik, thotë senatori republikan, Lindsey Graham: Buxheti i presidentit Trump pritet të jetë në qendër të një debati të ashpër në Kongres gjatë muajve të ardhshëm.